Uitspraak vertraag TV se migrasie van analoog na digitaal | Maroela Media
Uitspraak vertraag TV se migrasie van analoog na digitaal
Argieffoto (Foto: tookapic, Pixabay)
Die uitsaaier e.tv het 'n uitgerekte hofsaak in die hoogste hof van appèl gewen oor digitale televisie in Suid-Afrika.
Die hof het Dinsdag beslis dat 'n wysiging tot Suid-Afrika se digitalemigrasiebeleid, deur die minister van kommunikasie, nie 'n konsultasieproses gevolg het nie, irrasioneel was en die regsbeginsel oortree het. Die hof het bevind die wysiging was irrasioneel en ongeldig.
Minister Faith Muthambi se wysiging aan die beleid is gevolglik tersyde gestel.
Dié uitspraak het tot 'n gevolg dat Suid-Afrika se digitalemigrasiebeleid, wat aanvanklik vyf jaar gelede in 2011 afgehandel moes wees, weer uitgestel moet word. Die land moes verlede jaar op 17 Junie van analoog na digitale uitsendings oorgeskakel het.
e.tv het verlede jaar aansoek gedoen om verlof tot appèl ná 'n uitspraak in die hooggeregshof oor of Suid-Afrika se digitale uitsendings geënkripteer sal word of nie. Volgens dié uitspraak sou e.tv nie aan kykers met dekodeerders, sonder die nodige enkriptering, kon uitsaai nie.
Die uitspraak in die hooggeregshof was 'n beduidende oorwinning vir Muthambi en DStv se houermaatskappy, Multichoice, wat streng gekant was teen die regering se besluit om dekodeerders te subsidieer wat 'n enkripsie-stelsel gebruik. Die betaalkanaal het onder andere aangevoer dat dit op onregverdige mededinging sou neerkom.
Die uitsaaier e.tv was ten gunste van die gesubsidieerde bokse met die enkripsiestelsel.
Muthambi het gesê die regering het reeds 'n besluit geneem om nie die koste te dek vir die enkripteringstelsel (wat nodig is vir digitale uitsendings) nie.
Kykers met die dekodeerders (sonder enkripteringskapasiteit) sou dus nie e.tv se programme kon sien nie.
Die appèlhof het nie 'n beslissing gemaak oor enkriptering nie.
Lees die volledige uitspraak
Deel van: SA-nuus, Televisie
Telkom is amptelike borg van Olimpiese Spele
Zim-boer terug hof toe oor sy plaas
Wat is 'n besigheid-ommeswaai en hoe doen jy dit?
Ek kan nie kop of stert uitmaak van die storie nie??? Eers het e.tv gewen…… dan: dit was 'n beduidende oorwinning vir Multichoice . Moet mens nou 'n dekodeerder koop, of nie? En wanneer is dit te koop? As jy reeds 'n dekodeerder het vir Dstv, moet jy nog hierdie nuwe een ook koop?
Meskien kan die verslaggewer bietjie meer uit vind hoekom dit nodig is om ontslae te raak van analoog , en die impak wat dit het op die samelewing. Iets om hulle mee besig te hou oor die naweek.
Klink ma deurmekaar. Dis seker weer net sekeres in hierdie land wat vir die dekodeerder sou betaal, die res sou dit weer gratis kry in elkegeval……